Účtovníctvo ROPO a obcí / Ročník 2012 / Vydanie 7-8/2012
ZO ZBIERKY ZÁKONOV VYBERÁME
 Publikované:  16. 7. 2012           ■ Autor/i:   www. zbierka.sk       
 URL článku:  https://www.ropoaobce.sk/sk/casopis/uctovnictvo-ropo-a-obci/zo-zbierky-zakonov-vyberame.m-2016.html

Aktuálne z legislatívy

Vyhláška Ministerstva práce, sociálnych vecí a rodiny SR č.146/2012 Z. z., ktorou sa ustanovujú podrobnosti o výpočte výšky sumy vyplácanej fyzickej osobe, ktorej od 1. januára 2008 zanikla povinná účasť na starobnom dôchodkovom sporení z dôvodu poberania invalidného dôchodku.
Vyhláška nadobudla účinnosť 1. júna 2012.
Vyhláška Ministerstva dopravy, výstavby a regionálneho rozvoja SRč. 147/2012 Z. z., ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky č. 529/2009 Z. z., ktorou sa vymedzujú úseky diaľnic, rýchlostných ciest a ciest I. triedy s elektronickým výberom mýta v z. n. p.
Vyhláška nadobúda účinnosť 1. júla 2012.
Oznámenie Ministerstva zdravotníctva SR č. 149/2012 Z. z. o vydaní opatrenia o ustanovení výšky náhrady za bolesť a výšky náhrady za sťaženie spoločenského uplatnenia na rok 2012.
Opatrenie nadobudlo účinnosť 31. mája 2012.
Vyhláška Ministerstva vnútra SR č. 160/2012 Z. z., ktorou sa mení a dopĺňa vyhláška Ministerstva vnútra SR č. 533/2006 Z. z. o podrobnostiach o ochrane obyvateľstva pred účinkami nebezpečných látok v znení vyhlášky Ministerstva vnútra SR č. 445/2007 Z. z.
Vyhláška nadobúda účinnosť 1. augusta 2012.